Vallensbæk Stationstorv

**\* et godt sted at bo 12. oktober 2021**

**Referat fra**

**afdelingsbestyrelsesmøde nr. 23 tirsdag den 06. oktober 2021 kl. 10,30 - 12,20.**

Mødet blev holdt i fælleslokalet, Vallensbæk Stationstorv 3.

Værter: Lene og Gert /tak

Referat: Peder

Deltagere: Peder, Gert, Marianne, Jørgen B, Lene og Johnni

Afbud fra Jørgen A og Jan Bille

Michael, Ejendomskontoret deltog i en del af mødet.

**Dagsorden:**

**F: Godkendelse af referat fra sidste møde.**

Der var ikke fremkommet bemærkninger til referatet fra mødet den 10. august 2021.

Referatet er dermed godkendt og bliver underskrevet af formanden.

**Konstituering og afdelingsbestyrelsens forretningsorden**

Afdelingsbestyrelsen konstituerede sig med Gert, som næstformand, Lene som ansvarlig for indsendelse af bilag og afregning. Forretningsorden blev kort gennemgået og underskrevet.

Gert og Peder er udpeget til repræsentantskabet for Vallensbæk Boligselskab.

**F: Orientering fra formanden og følgende emner til drøftelse:**

Der blev fulgt op på **afdelingsmødet**. Der var stemning for, at vi fortsætter med at holde afdelingsmødet i ”Havet” med efterfølgende hygge i fælleslokalet. Næste år er det den 21. september kl.17.00. Der var også stemning for at udvide traktementet efter mødet.

KAB er blevet bedt om at tage projekt **Stormgade** op igen. Vi foretager jævnlig opfølgning.

Udvalget **vedrørende el-ladestandere**, som blev nedsat på afdelingsmødet, har påbegyndt arbejdet. Når de er klar med deres forslag til placering og beskrivelse af vilkår, priser m.m. skal der holdes et ekstraordinært afdelingsmøde.

Også projektet med afklaring af om der med fordel kan etableres **solfangere** er sat i gang. Vi afventer diverse overslag, beskrivelse og priser fra KAB.

Forslaget om evt. **tilbygning til fælleslokalet** ser vi på på et af de kommende afdelingsbestyrelsesmøder.

**Råderetsforslag og forslag om husdyr**, husorden, som blev vedtaget på afdelingsmødet, er nu skrevet ind i de forskellige dokumenter og på Seniorparken.dk.

**Regnskabet for 2021** viser, at vi er på rette vej, især hvis der ikke falder for meget sne de kommende måneder.

Vallensbæk Kommune har holdt **dialogmøder** med grundejerforeninger. Brochure Efterår 2021, Nyt fra Vallensbæk Kommune blev omdelt til afdelingsbestyrelsen og der er et eksemplar i fælleslokalet.

Peder laver et udkast til fordeling af opgaver til afdelingsbestyrelsen.

**Det talte vi med Michael, Ejendomskontoret om**

Der er måske et **nyt låsesystem** på vej. Derfor afventer vi montering af lås på ”hoveddøren” indtil vi ved noget mere om, hvordan et nyt system vil fungere og pris for udskiftning.

Der var positive tilkendegivelser om det udførte arbejde med **opskuring af trapper** i de tre opgange. Michael fik til opgave at kontakte rengøringslederen, så han også kunne vurdere arbejdet. Også med henblik på, at rengøringen bliver fastholdt på niveau, så vi ikke hvert år skal betale ekstra for arbejde, som burde være udført i det daglige.

Vi talte også om **lys i mørket**. Der er nogle lamper, som ikke tænder og slukker som de skal. Der er problemer med at skaffe nye lamper til en fornuftig pris. Jørgen har fundet et firma, som har ”vores” lamper. Sender oplysninger til Michael. Elektriker har været på besøg og indstillet lamperne. Og i skrivende stund kan vi fortælle, at samtlige lamper virkede perfekt mandag aften kl. 23.00.

Vi har lavet en aftale med Grønskov Service – et lokalt rengøringsfirma - om, at vi kan rekvirere dem, når vi får behov for hjælp til **rengøring af fælleslokalerne**.

I løbet af nogle måneder bliver der holdt **5års gennemgang**. Hvordan og hvorledes det skal foregå er ikke helt klart endnu. Indtil videre har der været et møde mellem KAB, Ejendomskontoret og Byggeskadefonden. Nogle lejligheder var udtaget til eftersyn. Vi fortalte Michael, at vi forventer at blive orienteret i god tid inden det egentlige 5års eftersyn, så vi kan orientere beboerne i god tid.

**Aktuelle punkter sendt til formanden**

Ingen.

**F: Eventuelt**

Til orientering er der en familie, som har fået godkendelse fra KAB, udlejningen til at have familie på 4 personer boende i tre måneder.

For et par år siden deltog vi i projekt **om seniorboformer og fællesskaber**. Det er der nu kommet en rapport om. Interesserede kan rekvirere materialet hos Peder.

Beredskabet var meget glade for, at de havde fået mulighed for at holde **brandøvelse** i og omkring vores bygninger.

Der blev stillet forslag om, at vi næste forår arrangerer **fælles arbejdsdag**, hvor vi forskønner bygningen, fx ved rengøring af udendørs lamper m.m.

**F: Næste møde**

Onsdag den 24. november kl. 16 – 17,30 (evt. først den 8. december kl. 16 – 17,30 på grund af ferie)

(Vi skal finde ud af, hvordan vi mødes med Michael fremover)

**Feriekalender**

Gert 23 oktober – 13. november

Peder 30 oktober – 20. november

Lene 7 november – 7 januar 2022

**Kalender**

24-11-2021 kl. 16,00 ?? Afdelingsbestyrelsesmøde Fælleslokalet

16-06-2022 kl. 16,00 Repræsentantskabsmøde Rosenlunden

21-09-2022 kl. 17,00 Afdelingsmøde

Vallensbæk, den 12. oktober 2021

Vallensbæk Stationstorv – Peder

Referat er godkendt

Vallensbæk den / 2021

Peder Christian Kornum

Sign.